Source: https://muncaprotejata.wordpress.com/category/protectia-muncii/
Timestamp: 2019-12-11 05:52:54+00:00
Document Index: 13652389

Matched Legal Cases: ['ICCJ ', 'ICCJ ', 'ICCJ ', 'ICCJ ', 'ICCJ ', 'ICCJ ']

Protectia Muncii | Munca Protejata
Decizia ICCJ nr. 71 din 16.10.2017 Indicele de corectie se aplica persoanelor al caror drept initial la pensie s-a nascut ulterior intrarii in vigoare a legii pensiilor publice
Decizia ICCJ nr.71/ 16.10.2017 a fost publicata in MO nr. 953/ 04.12.2017
Decizia CC nr. 87/ 01.06.1999 Incadrarea persoanelor in grupa de munca.
Decretul-lege nr.68/ 1990 pentru inlaturarea unor inechitati in salarizarea personalului mentioneaza: „art.2 Personalul de la locurile de munca si activitatile care, potrivit reglementarilor existente pana in anul 1969 si dupa aceea, erau prevazute sa fie incadrate in grupele I si II de munca beneficiaza de acest drept pe intreaga perioada cat au lucrat la locurile de munca si activitatile respective.”
Ordinul MMOS nr. 50/ 01.03.1990 completat ulterior cu toate actele normative emise pentru completarea ordinului initial, la 31.08.1994, emis in baza Decretului-lege nr. 68/ 1990 nu a fost publicat in MO (s-a publicat doar versiunea initiala) dar a fost distribuit la casele de pensii, ITM-uri, sindicate si mari firme din industrie. In acest act normativ se mentioneaza:
„3. Beneficiază de încadrarea în grupele I şi II de munca, potrivit celor menţionate, fără limitarea numărului, personalul care este în activitate: muncitori, ingineri, subingineri, maiştri, tehnicieni, personal de întreţinere şi reparaţii, controlori tehnici de calitate, precum şi alte categorii de personal care lucrează efectiv la locurile de munca şi activităţile prevăzute în anexele nr. 1 şi 2.
Beneficiază, de asemenea, de aceleaşi drepturi personalul muncitor din construcţii-montaj sau din alte activităţi, care realizează lucrări de extinderi, modernizări sau reparaţii ale capacităţilor de producţie şi care îşi desfăşoară activitatea în aceleaşi condiţii cu personalul beneficiarului încadrat în grupele I şi II de munca.”
Conform acestei prevederi s-a interpretat de catre casele teritoriale de pensii ca beneficiau de grupa de munca doar persoanele care la data aparitiei Ordinului MMSO nr.50/ 1990 erau in activitate.
Aceste prevederi au fost contestate la Curtea Constitutionala care prin Decizia CC nr. 87/01.06.1999 a decis:
„Admite excepţia de neconstituţionalitate ridicată de Petru Costea în Dosarul nr. 3.501/1998 al Tribunalului Arad — Secţia comercială şi contencios administrativ şi constată că dispoziţiile art.2 alin.1 din Decretul-lege nr. 68/1990 pentru înlăturarea unor inechităţi în salarizarea personalului sunt neconstituţionale în măsura în care se aplică numai persoanelor de la locurile de muncă şi activităţile care, potrivit reglementărilor existente până în anul 1969 şi după aceea, erau prevăzute să fie încadrate în grupele I şi II de muncă, nu şi celor care au fost încadrate în asemenea locuri de muncă sau activităţi anterior datei intrării în vigoare a actului normativ respectiv.
Pronunţată în şedinţa publică din data de 1 iunie 1999.”
Conform deciziei CC nr. 87/ 1999 persoanele pensionate anterior datei de 01.03.1990 daca au lucrat la locuri de munca incadrate in grupe de munca conform prevederilor Ordinului MMOS, beneficiaza de grupe de munca la calculul pensiei. Cetatenii care s-au pensionat inainte de 1990 si care au lucrat la locuri de munca incadrate in grupa I si II de munca conform prevederilor Ordinului MMOS nr.50/ 1990 pot solicita casei teritoriale de pensii recalcularea pensiei printr-o adresa insotita de documentele justificative – adeverinta de la firma unde au lucrat.
Decizia ICCJ nr. 39/ 29.05.2017 Dreptul la plata tichetelor/ vaucherelor de vacanta.
Decizia ICCJ nr. 39/ 29.05.2017 a fost publicata in MO nr. 615/ 31.07.2017
Decizia ICCJ nr. 36/ 15.05.2017 Definire sintagma „venituri de natura profesionala, altele decat cele salariale”.
ÎCCJ a admis sesizarea privind pronunțarea unei hotărâri prealabile, formulată de Curtea de Apel Suceava – Secția I civilă, în dosarele nr. 11/40/2016 și nr. 81/40/2016 și, în consecință, a stabilit că:
În interpretarea dispozițiilor art. 114 alin. (1) lit. b) raportat la dispozițiile art. 6 alin. (1) pct. I lit. d) și art. 6 alin. (1) pct. IV lit. e) din Legea nr. 263/2010 privind sistemul unitar de pensii publice, cu modificările și completările ulterioare, sintagma „venituri de natură profesională, altele decât cele salariale, (…) din contracte/convenții încheiate potrivit Codului civil” prevăzută de art. 6 alin. (1) pct. I lit. d) din Legea nr. 263/2010, cu modificările și completările ulterioare, are în vedere venituri obținute din activități profesionale exercitate în mod dependent în baza unor contracte sau convenții întemeiate pe dispozițiile Codului civil cu respectarea principiilor ce guvernează aplicarea în timp a legii civile, iar sintagma „ venituri din activități profesionale” prevăzută de art. 6 alin. (1) pct. IV lit. e) din același act normativ are în vedere veniturile obținute din activități profesionale exercitate independent, conform criteriilor prevăzute în art. 7 alin. (1) pct. 4 din Legea nr. 571/2003 privind Codul fiscal, cu modificările și completările ulterioare, pentru perioada 1 ianuarie 2011 – 31 decembrie 2015 și art. 7 pct. 3 din Legea nr. 227/2015 privind Codul fiscal, cu modificările și completările ulterioare, începând cu 1 ianuarie 2016.
Decizia ICCJ nr. 36/ 15.05.2017 a fost publicata in MO nr. 567/ 17.07.2017